
[image: ]


ΕΛΛΗΝΙΚΗ ΔΗΜΟΚΡΑΤΙΑ
ΔΗΜΟΣ ΛΕΥΚΑΔΑΣ
ΝΟΜΟΣ ΛΕΥΚΑΔΑΣ
                                                                           
 Λευκάδα, 02/09/2025


                     ΔΕΛΤΙΟ ΤΥΠΟΥ

Ένταξη του έργου «Δράσεις Ψηφιακού Μετασχηματισμού του Δήμου Λευκάδας» στο Πρόγραμμα «Ψηφιακός Μετασχηματισμός 2021-2027» με συνολικό προϋπολογισμό 532.386,56€ 
Ο Δήμος Λευκάδας ανακοινώνει την ένταξη της πράξης «Δράσεις Ψηφιακού Μετασχηματισμού του Δήμου Λευκάδας», με κωδικό ΟΠΣ 6003054, στο Πρόγραμμα «Ψηφιακός Μετασχηματισμός 2021-2027», με συνολικό προϋπολογισμό 532.386,56ευρώ. Η πράξη συγχρηματοδοτείται από το Ευρωπαϊκό Ταμείο Περιφερειακής Ανάπτυξης και στοχεύει στην ουσιαστική αναβάθμιση των παρεχόμενων δημοτικών υπηρεσιών, μέσω της αξιοποίησης καινοτόμων τεχνολογικών λύσεων.
Το έργο περιλαμβάνει οχτώ βασικά υποέργα:
·  Έξυπνες διαβάσεις πεζών και φιλικές προς ΑμεΑ
· Έξυπνα συστήματα ενεργειακής διαχείρισης δημοτικών και σχολικών κτηρίων 
· Σύστημα διαχείρισης δημοτικών κοιμητηρίων και ψηφιοποίηση φακέλων
· Πλατφόρμα διαχείρισης παιδικών σταθμών και ενημέρωσης γονέων με smart εφαρμογή 
· Διαχείριση κλειστών και ανοιχτών χώρων άθλησης, πολιτισμού, ψυχαγωγίας
· Σύστημα διαχείρισης ηλεκτρονικών πληρωμών
· Ολοκληρωμένη υποδομή προστασίας από κυβερνοεπιθέσεις  (NetworkFirewall, Endpointsecurity, WAF κλπ)
· Κεντρική ενιαία πλατφόρμα διαχείρισης και συλλογής δεδομένων δράσεων ψηφιακού μετασχηματισμού
Ο ψηφιακός μετασχηματισμός αποτελεί βασικό πυλώνα της στρατηγικής μας για την κοινωνική συνοχή, την οικονομική ανάπτυξη και την βελτίωση της καθημερινότητας των κατοίκων και επισκεπτών του Δήμου μας.
 Ο Δήμος μας προχωρά δυναμικά στην υλοποίηση ενός σύγχρονου έργου ψηφιακού μετασχηματισμού, με στόχο τη βελτίωση της λειτουργίας των υπηρεσιών και την αναβάθμιση της καθημερινότητας των πολιτών. 

 Ο Δήμαρχος Λευκάδας, Δρ. Ξενοφών Βεργίνης, δήλωσε : 
«Η υλοποίηση του έργου Ψηφιακού Μετασχηματισμού σηματοδοτεί μια στρατηγική κίνηση προς τον εκσυγχρονισμό του Δήμου μας. Μέσα από ένα συνεκτικό πλέγμα δράσεων, αξιοποιούμε τις δυνατότητες της τεχνολογίας για να διαμορφώσουμε έναν Δήμο σύγχρονο, λειτουργικό και προσανατολισμένο στον πολίτη. Επενδύουμε στην ανάδειξη της πολιτιστικής μας κληρονομιάς και ενσωματώνουμε καινοτόμες λύσεις στη διοίκηση και την εξυπηρέτηση». 
                                                 Από τον Δήμο Λευκάδας

